
Συνεδρίασης του Διοικητικού Συμβουλίου της Κ.Ε.Δ.Ε.

της 30ης Νοεμβρίου 2011
Στην Αθήνα σήμερα, 30 Νοεμβρίου 2011, ημέρα Τετάρτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: οι Δήμαρχοι: Δανιηλίδης Συμεών Νεάπολης-Συκεών, Μαραβέλιας Δημήτριος Χαϊδαρίου και οι Δημοτικοί Σύμβουλοι: Βιρβιδάκης Κυρίακος Χανίων, Καλογερόπουλος Δημήτριος Αιγάλεω και Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 167η
ΘΕΜΑ: 
Προϋπολογισμός 2012.

Το Διοικητικό Συμβούλιο της ΚΕΔΕ αφού άκουσε εισήγηση από τους κ,κ. Δημήτρη Τσιαντή, Πρόεδρο Επιτροπής Οικονομικών της ΚΕΔΕ και Γιάννη Μουράτογλου, Αντιπρόεδρο Επιτροπής Οικονομικών, σχετικά με την πορεία των οικονομικών της Τ.Α. ενόψει του κρατικού προϋπολογισμού 2012, τα οποία περιγράφονται αναλυτικά στο επισυναπτόμενο Ενημερωτικό Σημείωμα και συζητήθηκαν στην συνάντηση του Προεδρείου και των επικεφαλής των παρατάξεων της ΚΕΔΕ με τον Αναπληρωτή Υπουργό Οικονομικών, κ. Φίλιππο Σαχινίδη, στην οποία επισημάνθηκε ότι ο προϋπολογισμός 2012 προβλέπει την απόδοση ΚΑΠ ύψους 2,6 δις ευρώ και ΣΑΤΑ ύψους 608 εκ. ευρώ, ενώ στον προϋπολογισμό  2011 τα αντίστοιχα ποσά ήταν 3,5 δις ευρώ και 630 εκ. ευρώ, σημειώνεται δε ότι το

ελάχιστο λειτουργικό κόστος των δήμων, στις σημερινές ειδικές οικονομικές συνθήκες της χώρας, είχε εκτιμηθεί από τις αντίστοιχες ηγεσίες των υπουργείων Οικονομικών και Εσωτερικών στα 3,8 δις ευρώ, και αφού τονίστηκε στον αναπληρωτή υπουργό ότι με τις παραπάνω αποδόσεις οι δήμοι οδηγούνται σε κατάρρευση, καθώς δε θα μπορέσουν να καλύψουν ούτε τις δαπάνες μισθοδοσίας προσωπικού,
ύστερα από διαλογική συζήτηση

Αποφασίζει ομόφωνα

Να επιδιωχθεί άμεση συνάντηση με τον Αντιπρόεδρο της Κυβέρνησης και Υπουργό Οικονομικών, κ. Ευάγγελο Βενιζέλο και την ηγεσία του Υπουργείου Εσωτερικών, προκειμένου να εξευρεθεί λύση στο τεράστιο πρόβλημα που αντιμετωπίζουν οι δήμοι.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

